b'\n_START_ARTICLE_\nForeningen Store norske leksikon\n_START_PARAGRAPH_\nForeningen Store norske leksikon (tidligere Store norske leksikon AS og Norsk nettleksikon) er en ideell organsisasjon som utgir fire leksikon p\xc3\xa5 nett: Store norske leksikon, Norsk biografisk leksikon, Store medisinske leksikon og Norsk kunstnerleksikon. _NEWLINE_Det tidligere fors\xc3\xb8ket p\xc3\xa5 \xc3\xa5 drive Store norske leksikon som gratis nettleksikon av Kunnskapsforlaget f\xc3\xb8rte ikke til \xc3\xb8nskede resultater, og den 1. juli 2010 ble eierskapet og rettighetene til domenet snl.no overdratt til Fritt Ord og Sparebankstiftelsen DnB NOR. Stiftelsene stilte midler til r\xc3\xa5dighet for at snl.no skulle drives og utvikles videre. _NEWLINE_En varig, institusjonell l\xc3\xb8sning ble etablert v\xc3\xa5ren 2013 med det ideelle selskapet Store norske leksikon AS. Selskapet ble omdannet til en forening i 2014.\n_START_SECTION_\nEiere og styre\n_START_PARAGRAPH_\nForeningen er eid av Stiftelsen Fritt Ord,\xc2\xa0Sparebankstiftelsen DNB,\xc2\xa0Det Norske Videnskaps-Akademi,\xc2\xa0Norsk faglitter\xc3\xa6r forfatter- og oversetterforening,\xc2\xa0Universitetet i Bergen,\xc2\xa0Universitetet i Agder,\xc2\xa0Universitetet i Nordland,\xc2\xa0Universitetet i Stavanger,\xc2\xa0Universitetet i Oslo,\xc2\xa0Universitetet i Troms\xc3\xb8,\xc2\xa0Norges milj\xc3\xb8- og biovitenskapelige universitet\xc2\xa0og\xc2\xa0Norges teknisk-naturvitenskapelige universitet._NEWLINE_Styret for foreningen best\xc3\xa5r av leder Trond Andreassen fra Norsk faglitter\xc3\xa6r forfatter- og oversetterforening, Nils Christian Stenseth fra Det Norske Videnskaps-Akademi, Inger-Lise Larsen fra Sparebankstiftelsen DNB og og Torgeir Waterhouse fra IKT Norge.\n_START_SECTION_\nSjefredakt\xc3\xb8rer\n_START_PARAGRAPH_\nErik Bolstad har v\xc3\xa6rt sjefredakt\xc3\xb8r siden 2016. Han etterfulgte Anne Marit Godal, som hadde v\xc3\xa6rt sjefredakt\xc3\xb8r fra januar 2011 til november 2016.'